Sergei Shirokov

**Sergei Sergeyevich Shirokov ()** (1986-yil 10-martda tugʻilgan) — rossiyalik professional xokkeychi. Sergei Shirokov hozirda Kontinental xokkey ligasining (KHL) "Avtomobilist Yekaterinburg" xokkey jamoasida oʻynamoqda. Sergei Shirokov "CSKA Moscow" xokkey klubi bilan Rossiya Superligasi va Kontinental xokkey ligasida toʻrt mavsum oʻynagan edi.

## Klublardagi oʻyin faoliyati
Yoshligida Sergei Shirokov 2000-yilda Quebecda boʻlib oʻtgan Xalqaro Pee-Wee xokkey turnirida "CSKA Moscow" xokkey jamoasi bilan oʻynagan.

Sergei Shirokov birinchi marta 2001-yilda Rossiyaning xokkey boʻyicha birinchi ligasida (RUS-3) „CSKA Moscow“ xokkey klubining ikkinchi darajali jamoasi bilan oʻynagan edi. Sergei Shirokov bir necha mavsumni shunday klub safida xuddi shu darajada oʻtkazdi va 2004-2005-yillarda Rossiya Superligasida „CSKA Moscow“ xokkey klubining kattalar jamoasi bilan ilk oʻyinini oʻtkazdi. Sergei Shirokov 2004-2005-yillarda Rossiya Superligasida „CSKA Moscow“ xokkey klubining kattalar jamoasi bilan sakkizta oʻyinda maydonga tushdi. behuda oʻynadi. Keyingi mavsumda Sergei Shirokov klub safida Rossiya Superligasida 39 ta oʻyin oʻtkazib, 14 ochko qayd etdi. Shundan keyin Sergei Shirokov „Vancouver Canucks“ xokkey klubi safiga 2006-yilgi NHL kirish loyihasining oltinchi raundida 163-oʻrindagi tanlov asosida qabul qilindi.

Milliy xokkey ligasi (NHL) jamoasi tomonidan tanlangan boʻlsa-da, Sergei Shirokov Rossiyada „CSKA Moscow“ xokkey klubi uchun oʻynashni davom ettirdi. Sergei Shirokov 2008-yilda yangi tashkil etilgan Kontinental xokkey ligasida (KHL) ishtirok etgan „CSKA Moscow“ xokkey klubi safida 56 ta oʻyinda maydonga tushib, karyerasidagi eng yaxshi koʻrsatkichni (40 ochkoni) qayd etdi. Keyin Sergei Shirokov Kontinental xokkey ligasida (KHL) faoliyatini davom ettirish uchun soliqsiz 500 000 dollarlik shartnomani rad etdi. Buning oʻrniga Sergei Shirokov Shimoliy Amerikaga joʻnab ketdi va „Vancouver Canucks“ xokkey klubi bilan 2009-yil 17-avgustda 1,75 million dollarlik ikki yillik ikki tomonlama shartnoma imzoladi. Bitim Sergei Shirokovga Milliy xokkey ligasi (NHL) darajasida yiliga 875 000 AQSh dollari yoki kichik ligalarda 67 500 Kanada dollari ishlab olish imkonini berdi.

Sergei Shirokov „Vancouver Canucks“ xokkey klubi bilan birinchi yigʻinidagi oʻyinida ajoyib taassurot qoldirdi. Biroq mavsumoldi oʻyinida Sergei Shirokov tizzasidan jarohat olib, bir hafta oʻyinlarni oʻtkazib yubordi. Sergei Shirokov mavsum oldidan oʻz vaqtida tuzalib, toʻrtta oʻyinda yetti ochko jamgʻardi. Natijada, Sergei Shirokov 2009—2010-yilgi mavsumning boshlanish oʻyinlari uchun jamoaning asosiy tarkibidan oʻrin egalladi. Sergei Shirokov bunday oʻrinni egallashi uchun „Vancouver Canucks“ xokkey klubining boshqa xokkeychilari Cody Hodgson va Michael Grabnerni ortda qoldirdi.

Sergei Shirokov oʻzining NHLdagi ilk oʻyinini 1-oktyabr kuni „Calgary Flames“ xokkey klubiga qarshi uchrashuvda oʻtkazdi. Sergei Shirokov oʻsha yilgi mavsumni Ryan Kesler va Mikael Samuelsson bilan ikkinchi qatorda jamoaning asosiy kuch-oʻyin birligi sifatida boshladi. Biroq, Sergei Shirokov 8-oktyabr kuni „Vancouver Canucks“ xokkey klubining Amerika xokkey ligasi (AHL) filiali „Manitoba Moose“ xokkey jamoasi safiga yuborildi. Sergei Shirokov oʻzining AHLdagi ilk golini „Manitoba Moose“ xokkey klubi safida „Chicago Wolves“ xokkey klubi darvozaboni Drew McIntayre darvozasiga kiritishga muvaffaq boʻldi. Ushbu uchrashuv 4:1 hisobida „Manitoba Moose“ xokkey klubining gʻalabasi bilan yakunlandi. Sergei Shirokov hujumchi Kyle Wellwood jarohatidan soʻng, 25-oktyabr kuni „Vancouver  Canucks“ xokkey klubi safiga qayta chaqirildi. Ammo Sergei Shirokov 30-oktyabrda, uchta oʻyindan soʻng, AHLdagi jamoasi safiga qaytarildi. 30-dekabr kuni Sergei Shirokov 2010-yilgi AHL yulduzlar oʻyini uchun PlanetUSA jamoasiga saylandi. Tanlov vaqtida Sergei Shirokov 33 ta oʻyinda 11 ta gol va 23 ochko bilan „Manitoba Moose“ xokkey klubi safida ochkolar boʻyicha yetakchilik qilmoqda edi. Sergei Shirokov Shimoliy Amerikadagi ilk faoliyatini 76 o‘yinda 22 gol va 45 ochko bilan yakunladi. AHLning yangi xokkeychilari orasida Sergei Shirokov ochkolar soni boʻyicha toʻqqizinchi oʻrinni egalladi va gollar soni boʻyicha uchinchi oʻrinni band etdi. Sergei Shirokov, shuningdek, oltita pley-off oʻyinida ikkita golli uzatmani oʻz hisobiga qoʻshib qoʻydi.

Sergei Shirokov 2010—2011-yilgi mavsumni „Manitoba Moose“ xokkey klubi bilan boshladi. Sergei Shirokov klub safida 39 ta oʻyinda maydonga tushib, 33 ochko toʻpladi. Bu natija bilan Sergei Shirokov klubning eng yaxshi toʻpurarlari qatorida borayotgan edi. 2011-yil 17-yanvarda Sergei Shirokov „Vancouver Canucks“ xokkey klubi safiga chaqirib olindi. Ertasi kuni NHLdagi birinchi oʻyinida Sergei Shirokov oʻzining birinchi NHL golini „Colorado Avalanche“ xokkey klubi darvozasiga kiritishga muvaffaq boʻldi. Ushbu oʻyin „Colorado Avalanche“ xokkey klubining 4:3 hisobida gʻalabasi bilan yakunlandi. Ikki oʻyindan soʻng, Sergei Shirokov 23-yanvar kuni „Manitobo Moose“ xokkey klubi safiga qaytarildi. Sergei Shirokov 2011-yilgi AHL yulduzlar oʻyini uchun „Monitabo Moose“ xokkey klubi vakili sifatida tanlandi. Sergei Shirokov ketma-ket ikkinchi yil ushbu oʻyinda ishtirok etdi. Sergei Shirokov 76 o‘yinda 22 gol, 36 golli uzatma va 58 ochko jamg‘argan holda mavsumni jamoa yetakchisi sifatida yakunladi.

Mavsum oraligʻida Sergei Shirokov Moskvaning „CSKA Moscow“ xokkey klubi bilan uch yillik shartnoma imzoladi. Keyin 2011-yil 9-iyulda „Vancouver Canucks“ xokkey klubi Sergei Shirokov huquqlarini „Florida Panthers“ xokkey klubiga sotdi. „CSKA Moscow“ xokkey klubi safiga qaytgan birinchi yilida Sergei Shirokov KHL ochkolari boʻyicha sakkizinchi oʻrinni egalladi va 2012-yilgi KHL Yulduzlar oʻyiniga nomzod boʻldi. Keyingi mavsumda Sergei Shirokov 2013-yilgi KHL yulduzlar oʻyinida ishtirok etdi. 2013-yilning 5-noyabrida Moskvaning „CSKA Moscow“ xokkey klubi Sergei Shirokovni Maxim Goncharov bilan birga Alexander Frolov va Stanislav Egorsheva evaziga „Avangard Omsk“ xokkey klubiga almashtirdi. 2015-yil 19-dekabrda Sergei Shirokov Anton Burdasov va Peter Khokhryakov evaziga „SKA Saint Petersburg“ xokkey klubiga oʻtdi.

Uch mavsumning koʻp qismini „SKA Saint Petersburg“ xokkey klubida oʻtkazgan Sergei Shirokov 2018-yil 30-mayda ikki yillik shartnoma imzolab, erkin agent sifatida „Avangard Omsk“ xokkey klubi safiga qaytdi. 2019—2020-yilgi mavsumda Sergei Shirokov klub bilan shartnomasini 2019-yilning 27-dekabrida yana ikki yilga uzaytirdi.

2020—2021-yilgi mavsum oldidan Sergei Shirokov "Avangard Omsk" xokkey klubi tomonidan 2020-yilning 3-mayida Alexander Khokhlachev evaziga Moskvaning „Spartak Moscow“ xokkey klubiga sotib yuborildi. Sergei Shirokov 2021—2022-yilgi mavsumda jamoa sardori boʻlib, 45 ta oʻyinda 10 ta gol va 29 ochko toʻpladi. Sergei Shirokov „Spartak Moscow“ xokkey klubida ikki yillik samarali ish faoliyatini oʻtkazdi.

2022-yil 11-may kuni Sergei Shirokov „Spartak Moscow“ xokkey klubini erkin agent sifatida tark etdi. Shundan soʻng, Shirokov Yekaterinburgning „Avtomobilist Yekaterinburg“ xokkey klubi bilan KHLda faoliyatini davom ettirish uchun ikki yillik shartnoma imzoladi.

## Xalqaro oʻyinlardagi faoliyati

Sergei Shirokov Rossiya milliy xokkey terma jamoasi bilan 2003-yilgi 18 yoshgacha boʻlgan oʻsmirlar oʻrtasidagi jahon chempionatida ilk xalqaro uchrashuvini oʻtkazdi. Sergei Shirokov ushbu musobaqada besh oʻyinda maydonga tushib, toʻrt ochko jamgʻarishga muvaffaq boʻldi. Yakunda Rossiya milliy xokkey terma jamoasi kumush medalni qoʻlga kiritdi. Shundan soʻng, Sergei Shirokov Rossiyaning 18 yoshgacha boʻlgan milliy xokkey terma jamoasi bilan oʻynashni davom ettirdi. Sergei Shirokov Rossiya milliy xokkey terma jamoasiga 2003-yilgi Toʻrt millat va 2004-yilgi Besh millat turnirlarida eng yaxshi natijalarni qoʻlga kiritishga yordam berdi. 2004-yilgi IIHF 18 yoshgacha boʻlgan oʻsmirlar oʻrtasidagi jahon chempionatida Sergei Shirokov terma jamoaga Belarusning Minsk shahrida boʻlib oʻtgan final uchrashuvida AQSh milliy xokkey terma jamoasini 3:2 hisobida magʻlub etishga yordam berdi. Yakunda Rossiya milliy xokkey terma jamoasi yana bir oltin medalni qoʻlga kiritdi.

Sergei Shirokov 2004-yil sentyabr oyida Rossiyaning 20 yoshgacha boʻlgan xokkeychilar terma jamoasi safiga qoʻshildi. Sergei Shirokov Rossiya milliy xokkey terma jamoasi safida Toʻrt millat turnirida ikkinchi oʻrinni qayd etishga koʻmaklashdi. Bir necha oy oʻtgach, Sergei Shirokov oʻsmirlar oʻrtasidagi jahon chempionatida oʻzining birinchi ikkita uchrashuvini oʻtkazdi. 2005-yilda Sergei Shirokov Shimoliy Dakota shtatining Grand Forks shahrida boʻlib oʻtgan 20 yoshgacha boʻlgan oʻsmirlar oʻrtasidagi eng yaxshi turnirda oltita oʻyinda sakkiz ochko toʻpladi va Rossiyaga kumush medalni qoʻlga kiritishga yordam berdi. Rossiya terma jamoasi turnir finalida Kanada milliy xokkey terma jamoasiga yutqazdi. 2005-yil aprel oyida Rossiya Sankt-Peterburg shahrida katta sovrinli turnirga mezbonlik qildi. U yerda Sergei Shirokov ikki oʻyinda maydonga tushib, terma jamoaning gʻalaba qozonishiga hissa qoʻshdi.

Keyingi mavsumda Sergei Shirokov 2005-yil sentyabr oyida 20 yoshgacha boʻlgan oʻsmirlar milliy xokkey terma jamoasi safida Toʻrt millat turnirida ishtirok etdi. U yerda Rossiya terma jamoasi turnirning eng yomon koʻrsatkichini qayd etdi. 2006-yilda Britaniya Kolumbiyasida boʻlib oʻtgan oʻsmirlar oʻrtasidagi jahon chempionatida Sergei Shirokov Rossiya milliy xokkey terma jamoasi safida maydonga tushdi. Final uchrashuvida Rossiya terma jamoasi yana bir bor Kanada milliy xokkey terma jamoasiga yutqazdi. Yakunda Rossiya terma jamosi ketma-ket ikkinchi kumush medalni qoʻlga kiritdi.

Sergei Shirokov 2012-yilgi IIHF jahon chempionati va 2014-yilgi IIHF jahon chempionati turnirlarida oltin medalni qo‘lga kiritgan Rossiya milliy xokkey terma jamoalarining aʼzosi bo‘lgan edi. Sergei Shirokov ikki musobaqada jami beshta gol va yettita golli uzatmani amalga oshirdi. Sergei Shirokov 2014-yilgi IIHF Jahon chempionatida Finlandiya milliy xokkey terma jamoasiga qarshi oltin medal uchun oʻyinda bitta gol urdi va golli uzatmani amalga oshirdi. Keyingi yili Sergei Shirokov terma jamoaga Chexiya Respublikasida boʻlib oʻtgan 2015-yilgi IIHF jahon chempionatida kumush medalni qoʻlga kiritishga koʻmaklashdi. Sergei Shirokov 2018-yilgi qishki Olimpiya oʻyinlarida Rossiya Olimpiya sportchilari jamoasi aʼzosi edi va ularga oltin medalni qoʻlga kiritishda yordam berdi.

## Faoliyat statistikasi

### Muntazam mavsum va pley-off oʻyinlari

### Xalqaro oʻyinlari

## Manbalar